Nyeste Skilderie af Kiøbenhavn, 1813-01-30
Hans Kongelige Majestæts til Danmark og Norge &c. &c. Præsident, Directeur, Deputerede og Tilforordnede i Rentekammer-Collegio bekjendtgjøre herved, at Hs. Kgl. Majestæt har, i Anledning af den under 6te i denne Maaned anordnede Forandring i Pengevæsenet, allernaadigst fastsat efterskrevne Bestemmelser at skulle følges i indeværende Aar i Henseende til det stemplede Papiir for Kongerigerne Danmark og Norge; I. De Gieldsbreve, Skjøder, Contracter eller andre Documenter, som herefter udstædes, lydende paa Rigsbankpenge, og hvortil stemplet Papiir efter deres Jndhold, i Følge Anordningerne, bør bruges, skulle skrives paa det ved Forordningen af 25 Maji 1804 anordnede stemplede Papiir saaledes, at den Sum i Rigsbankpenge, Documentet lyder paa, regnes lige med en sexdobbelt Sum i D. C. Saaledes skal f. Ex. til et Document, der lyder paa 100 Rigsbankdaler, bruges samme Papiir, som hidtil til et Document paa 600 Rdlr. D. C., altsaa Nr. 7 af første Classe, naar det efter sin Natur henhører til samme Classe; No. 6 af anden Classe, naar det dertil henhører; og No. 5 af sidstmeldte Classe, naar det er een af de i Forordning af 15 Junii og Placat af 2 Nov. f.A. nævnte, for længere Tid, end 24 Timer, gieldende Slutsedler eller og een af de i Kammer-Placat af 14de næstefter ommeldte Transporter af Udleverings=Sedler og Vare=Assignationer. 2. Dog skal første Classes Papiir vedblive at stige efter Documenternes Jndhold, indtil dette overstiger 500,000 Rbd., ligesom hidtil 500,000 Rdlr. D. C., anden Classes Papiir, indtil Documenternes Jndhold overstiger 100,000 Rbdaler, ligesom hidtil 100,000 Rdlr. D. C., og Papiret for ovenmeldte Slutsedler og Transporter, indtil deres Jndhold overstiger 200,000 Rbdaler, ligesom hidtil 200,000 Rdlr. D. C. Naar derfor et Document udstædes paa saa stor en Sum i Rbpenge, at sammes sexdobbelte Beløb udgjør mere, end det hidtil i Henseende til Papirets Stigen bestemte Maximum i D. C., skal dertil bruges stemplet Papiir til 6 Gange saa høi Taxt, som hidtil tilet lige Document af samme Jndhold i D. C. Saaledes skal for Exempel til et Document, hvortil udfordres 1ste Classes Papiir, naar det lyder paa mere, end 500,000 Rbdaler, bruges stemlet Papiir til en Taxt af 10,200 Rdlr. D. C. med Tillæg af den ved Forordningen af 9 Dec. 1809 paabudne Forhøielse af 50 PC. Og, forsaavidt til et Document stemplet Papiir af den saaledes høiere, end den hidtil i D. C. anordnede Taxt, ikke i vedkommende Stempletpapiirsforhandling kan erholdes ved Sammenlægning af flere Stykker stemplet Papiir til lavere Taxt paa den ved Forordningen af 20 Maji 1804, §. 21, bestemte Maade, maa det være Vedkommende tilladt at udstede Documentet paa ustemplet Papiir imod uden Ophold at indsende det til Rentekammeret til Stempling, hvilken da foranstaltes imod enkelt Betaling. 3. Naar efter næstkommende 1 Aug., da Rigsbank=Coursen for første Gang sættes, Documenter udstedes, lydende paa Rbpenge Sølvværdie, bør tillige i Documenterne selv eller ved Paategning paa samme gjøres Forklaring om, hvormeget de paalydende Summer paa den Tid udgjøre i Navneværdie, eftersom det er denne, der bliver at tage til Regel for det stemplede Papiirs Taxt paa den i foregaaende §. 1 og 2 ommeldte Maade. 4. Documenter, som ikke lyde paa Penge eller Penges Værd, men hvortil stemplet Papiirs Brug dog er anordnet, eller for hvilke et vist Nummer af det stemplede Papiir, uden Hensyn til deres Jndhold, er bestemt, bør skrives paa stemplet Papiir til 6 Gange saa høi Taxt i D. C., som hidtil. J de Tilfælde, hvor denne sexdobbelte Taxt ikke netop er lige med Taxtens enkelte Beløb for noget Nummer i nogen af det stemplede Papiirs Classer, maa til et saadant Document bruges det Nummer i Classerne, hvis Taxt vel er ringere, men dog kommer hiin sexdobbelte Taxt nærmest. Saaledes bliver f. Ex. til en Fuldmagt, i Stedet for No. 4 af anden Classe, at bruge No. 4 af første Classe, men til Stævninger til Byeting og andre Underretter, i Stedet for No. 2 af anden Classe, No. 4 af samme Classe, o. s. v. Dog har Hans Majestæt, i Henseende til Ansøgninger til Allerhøistsamme og Memorialer til de Kongelige Collegier om benaadninger og Dispensationer fra Anordningerne, hvortil, i Følge Forordningen af 25 Maji 1804, §. 13, hidtil skulde bruges anden Classes No. 4, og altsaa nu, efter forestaaende Bestemmelse, samme Nummer, i første Classe, allernaadigst bevilget saadan Moderation, at de maae skrives paa anden Classes No. 5.5. Betalingen for det stemplede Papiir erlægges i Rbpenge Navneværdie efter det Forhold 1 Rbdaler imod 6 Rdlr. D. C. af Papirets paalydende Taxt med Tillæg af den ved Forordningen af 9 Dec. 1809 paabudne Forhøielse. Hvorefter de Vedkommende sig have at rette. Rentekammeret, den 25 Januarii 1813.